section_heading: Bernardova zvijezda
paragraph_text: Dok je bio na zvjezdarnici Sproul, izvodio je astrometrijska mjerenja Barnardove zvijezde i šezdesetih godina izvještavao o periodičnom "kolebanju" u njezinu kretanju, što je protumačio kao posljedicu postojanja planeta oko zvijezde.<ref> Tek kad je prošlo nekoliko desetljeća, stvoren je konsenzus da je ovo bilo lažno otkriće.<ref>George H. Bell: "The Search for the Extrasolar Planets: A Brief History of the Search, the Findings and the Future Implications"<ref><ref> Godine 1973., astronomi George Gatewood sa zvjezdarnice Allegheny i Heinrich Eichhorn sa Sveučilišta Florida, koristeći podatke dobivene poboljšanom opremom na 30-inčnom teleskopu Thaw Refractor, nisu otkrili nijedan planet, već su otkrili promjenu skale slike ovisne o boji slika dobivenih 24-inčnim refraktorskim teleskopom na zvjezdarnici Sproul koji je u svojoj studiji koristio Van de Kamp.<ref> Astronom John L. Hershey otkrio je da se ta anomalija očito dogodila nakon svakog uklanjanja, čišćenja i zamjene leće objektiva. Još stotine zvijezda pokazalo je "kolebanje" poput Barnardove zvijezde kada su se uspoređivale fotografije prije i nakon čišćenja.<ref> Wulff Heintz, Van de Kampov nasljednik u Swarthmoreu i stručnjak za dvostruke zvijezde, preispitivao je svoja otkrića i počeo objavljivati kritike od 1976. nadalje; navodno su se njih dvoje otuđili zbog toga.